Sacrosancte ecclesie sancti Petri Cluniensis, quam domnus Emardus abbas ad regendum habere videtur, et congregatio ipsius loci emtores. Ego Ado, levita, vendo vobis aliquit ex rebus meis, in pago Matisconense, in agro Sinitiacense, in ipsa villa Sinitiaco, et in agro Fusciacense, in villa Davagiaco: in primis, in Sinitiaco est capella in honore sancti Desiderii dicata, cum presbiterio, medietas; in Davagiaco alia ecclesia in honore sancti Juliani fundata, cum presbiterio, medietas: illam ecclesiam in Sinitiaco portionem meam, quod est medietas de ipsam ecclesiam, ad integrum; et illam ecclesiam in Davagiaco similiter medietatem; eo tenore dum ego Ado advixero usum et fructum; post meum discessum faciant auctores ejusdem ecclesie quidquit voluerint. Et dono vobis de ipsam ecclesiam interim in vestitura, in ipsa villa Davagiaco, vineam unam, et in Prisciaco campum unum. Si quis vero venditionem istam contradixerit, auri libras IIIIor componat, medietatem cui litem intulerit, aliam medietatem ad fiscum regalem; et ut certius credenda sit accio nostra, accipio de vobis in argente aut in valente libras VIIII, et inantea venditio ista firma et stabilis permaneat, cum stipulatione subnixa. Ado voluntate mea fieri et firmare rogavi. S. Adalardus, qui consensit. S. Vuarnerii. S. Vuelchenoni. S. Bavoni. S. Arlebaldi. S. Rotlanni. S. Rotberti. S. Elis. S. Constantioni. S. Ratoldi. Data per manu Berardi, sub die martis, V kalendas september, anno XII regni Hludovici regis.